2018. gada 23. oktobrī Rīkojums Nr. 547

Rīgā (prot. Nr. 49 36. §)

**Par apropriācijas pārdali**

1. Atbalstīt apropriācijas pārdali 2018. gadā no Vides aizsardzības un reģionālās attīstības ministrijas budžeta programmas 28.00.00 "Meteoroloģija un bīstamo atkritumu pārvaldība" 2016.–2018. gada budžeta neatliekamā pasākuma "Salaspils kodolreaktora likvidācijas pasākumu kopuma izpildes nodrošināšana" 1 327 876 *euro* apmērā, tai skaitā:

1.1.  497 900 *euro* uz Vides aizsardzības un reģionālās attīstības ministrijas budžeta apakšprogrammu 23.01.00 "Valsts vides dienests" Valsts vides dienesta informācijas sistēmas "TULPE" funkcionalitātes modernizācijai, tiesību moduļu pārbūvei atbilstoši datu aizsardzības prasībām, kā arī risku vadības un datu analītikas moduļa izstrādei, lai uzņēmēji varētu attālināti piekļūt datu apskatei;

1.2.  210 909 *euro* uz Vides aizsardzības un reģionālās attīstības ministrijas budžeta apakšprogrammu 24.08.00 "Nacionālo parku darbības nodrošināšana", tai skaitā 39 109 *euro* Dabas aizsardzības pārvaldes materiāltehniskās bāzes atjaunošanai (vecās datortehnikas nomaiņai) un 171 800 *euro* transportlīdzekļu un to aprīkojuma iegādei;

1.3.  25 000 *euro* uz Vides aizsardzības un reģionālās attīstības ministrijas budžeta programmu 30.00.00 "Attīstības nacionālie atbalsta instrumenti" Vides aizsardzības un reģionālās attīstības ministrijas un Latvijas Nacionālo vērtību fonda organizēto forumu "Latvijas vērtības" un "Darba meklētāji un remigrācija" izdevumu segšanai;

1.4.  22 264 *euro* uz Vides aizsardzības un reģionālās attīstības ministrijas budžeta programmu 97.00.00 "Nozaru vadība un politikas plānošana" Vides aizsardzības un reģionālās attīstības ministrijas administratīvās ēkas Peldu ielā 25, Rīgā, energoefektivitātes paaugstināšanas pasākumu būvprojekta izstrādei;

1.5. 150 003 *euro* uz Vides aizsardzības un reģionālās attīstības ministrijas budžeta programmu 32.00.00 "Valsts reģionālās attīstības politikas īstenošana", no tiem 100 003 *euro* lietvedības sistēmas "NAMEJS" licenču uzturēšanai, Vides aizsardzības un reģionālās attīstības ministrijas resora risinājumu infrastruktūras licenču atbalstam un datortehnikas nomaiņai un 50 000 *euro* Valsts vides dienesta informācijas sistēmas "TULPE" tehniskā risinājuma modernizācijai (serveri, datu glabātuve);

1.6.  421 800 *euro* Vides aizsardzības un reģionālās attīstības ministrijas budžeta programmas 28.00.00 "Meteoroloģija un bīstamo atkritumu pārvaldība" ietvaros, no tiem 161 800 *euro* valstssabiedrības ar ierobežotu atbildību"Latvijas Vides, ģeoloģijas un meteoroloģijas centrs" plūdu riska informācijas sistēmas funkcionalitātes papildināšanai un operatīvo meteoroloģisko prognožu sistēmas moduļu atjaunošanai un 260 000 *euro* Vienotās vides informācijas sistēmas infrastruktūras uzlabojumiem (tai skaitā licences, serveru un datu masīvu iegādei un uzstādīšanai), kas ļaus modernizēt Vienotās vides informācijas sistēmas serveru un datu apstrādes iekārtas.

2. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards